|  |
| --- |
| **ASIX/DAW1 M0373: llenguatges de marques** |
| **NF2: HTML, CSS i XML** |
| **AC2.1 HTML: taules i llistes** |

**CA**

2.1 Identifica i classifica els llenguatges de marques relacionats amb la web i les seves diferents versions.

2.2 Analitza l’estructura d’un document HTML (llenguatge d’etiquetatge d’hipertext) i identifica les seccions que el componen.

2.3 Reconeix la funcionalitat de les principals etiquetes i atributs del llenguatge HTML.

2.5 Utilitza eines per crear documents web.

**INSTRUCCIONS**

* Llegeix atentament l’enunciat abans de començar.
* Lliura només un sol fitxer amb el nom: AC2.1\_cognom\_nom.
* El document ha de ser amb l’extensió **html**.
* L’incompliment d’un punt anterior pot provocar la no correcció.
* El professor pot demanar l’explicació del treball realitzat.
* En cas de còpia la nota serà un 1 al RA2 per tots els implicats.

**AVALUACIÓ**

* Cada exercici et mostra la seva valoració màxima.

**EXERCICIS**

**Els exercicis no puntuen, és una indicació a tall d’exemple.**

Abans de lliurar les pràctiques valida els fitxers encara que es vegin pel navegador:

<https://validator.w3.org/#validate_by_upload+with_options>

El codi HTML ha de tenir comentaris i estar ben tabulat.

**Exercici 1: horari.** (7p)

Fes una pàgina HTML on es mostri per pantalla el logotip de l’institut Sa Palomera i que sigui un enllaç cap a la web de l’institut.

A sota el títol de la pàgina.

A sota un paràgraf on et presentis. Fes servir **negreta**, *itàlica* i subratllat.

A sota, un cop presentat, posa una taula amb el teu horari lectiu.

* A la primera fila s’indicaran els noms dels dies (dilluns, dimarts, ...).
* A la columna de l’esquerra hi haurà l’horari (14:00 – 15:00).
* Si dues hores d’un mòdul van seguides apareixerà només un requadre.
* Les hores del pati han d’aparèixer en un sol requadre.

**Exercici 2: llistes.** (3p)

En el mateix fitxer HTML de l’exercici 1 afegeix el següent, indicant el títol per cada apartat:

* A sota de la taula escriu la **llista de professors** amb els elements que correspongui.
* A sota, fes una **llista ordenada dels mòduls**.
* A sota, fes una **llista dels professors i**, per cadascun, **quins mòduls fa**. No oblidis la tutoria.